**JESENSKI ROK DRŽAVNE MATURE 2014./2015.**

 - **Prijave ispita u jesenskome roku traju od 20.7. – 31. 7. 2015.**

- Pristupnici prijavljuju ispite samostalno putem stranice [www.postani-student.hr](http://www.postani-student.hr)

Postupak prijave je isti kao za ljetni rok.

**Napomena:**

**- učenici** koji su **ove školske godine završili četvrti razred u srednjim školama u  Republici**

 **Hrvatskoj ne trebaju u školi potpisivati prijavnice za jesenski rok, niti ih slati u   Centar**

**- učenici koji su ove školske godine završili četvrti razred i ponavljači DM polažu ispite u svojim**

 **školama.**

Zbog rokova provedbe ispita u jesenskome roku odnosno završetku prijava ispita 31. srpnja, **nije moguće naknadno prijaviti ispite i naknadno promijeniti prijavljene ispite** (prema Pravilniku o polaganju državne mature 30 dana prije početka ispitnoga roka).

**Moguće je** nakon 31. srpnja 2015. kada završe prijave ispita, ispite koje učenici ne žele polagati **odjaviti** **do 6. kolovoza 2015.**
Odjavu ispita učenici su obvezni napraviti sami tako da popune obrazac odjave (obrazac je objavljen na stranici Postani student/Obavijest – JESENSKI ROK DRŽAVNE MATURE 2014./2015. /Odjave ispita i pošalju putem e-maila na adresu odjava@ncvvo.hr .

- **Rok za odjavu ispita: od 31.7. do 6.8.2015.** (uključujući taj dan)
[**- Obrazac odjave ispita**](http://dokumenti.ncvvo.hr/Drzavna_matura/2015-07-20/Obrazac_Odjava_ispita.doc)

**Provedba ispita državne mature u jesenskome roku:**

**- od 26.8. 2015. do 11.9.2015.**

[**- Kalendar polaganja ispita državne mature u jesenskom roku 2014./2015.**](http://dokumenti.ncvvo.hr/Drzavna_matura/2015-07-20/kalendar_dm_2015_jesen.pdf)

**Uplate novčanih naknada za troškove polaganja ispita u jesenskome roku:**

**Učenici koji ponavljaju polaganje ispita**, jer **nisu s uspjehom položili ispite** u ljetnome roku, **NE PLAĆAJU** troškove polaganja ispita u jesenskome roku.

**Učenici koji su ove godine završili četvrti razred** u srednjim školama u RH **plaćaju** samo one  ispite **KOJE SU POLOŽILI** u ljetnome roku i ponovo ih prijavljuju u jesenskome roku.

**- Rok za uplatu: 6. 8. 2015.** (uključujući i taj dan)

Uplate koje će biti **izvršene nakon 6. 8. 2015**. **neće biti prihvaćene.**
Obveza plaćanja vidljiva je pristupnicima nakon prijave ispita na njihovim stranicama,
 na poveznici **Moji podatci/Zaduženja i uplate**.

**Osim zaduženja pristupnicima su ispisani i podatci za uplatu, koje moraju prepisati na
uplatnicu i koji se odnose isključivo na pristupnikove podatke, nije moguće s tim brojem  uplatiti nečiji drugi ispit, niti od drugoga pristupnika prepisati broj.**Uplate se mogu obaviti u bilo kojoj poslovnici banke ili pošte ili internet bankarstvom.
Centru nije potrebno slati presliku uplatnice, osim u slučajevima kada uplata nije evidentirana zbog     pogrešno upisanog podatka na uplatnici.

**Napomene:**
**- pristupnici koji su prijavili više ispita**, a odustanu od polaganja ispita, a ne odjave ih u roku, ne   mogu birati koji ispit plaćaju.
**Uplate se evidentiraju redom prema datumu pisanja ispita.
- pristupnici koji imaju zaduženja iz ljetnoga roka** moraju podmiriti dugovanja,**jer se uplate   evidentiraju prvo za neuplaćene ispite iz prethodnih rokova**, kako je objavljeno na    poveznici Zaduženja i uplate